Bəhanədi bu
Dedim: Dilbər, getmə, bir də danışaq, 
Dedi: Sözüm yoxdu, bəhanədi bu! 
Dedim: Bir nəzər qıl aşıq halma 
Dedi: Əcəb dəli-divanədi bu!

Dedim: Ey vay, halım yaman olubdu, 
Dedi: Qəmdən belin kaman olubdu, 
Dedim: Vallah, sinəm meydan olubdu, 
Dedi: Mən bilmənəm, xəzanədi bu!

Dedim: Qoy gözümə qıvrım tellərin, 
Dedi: Lazım deyil, vəhşi güllərin, 
Dedim: Sən bizimsən, biz də ellərin, 
Dedi: Aldanmaym, biganədi bu!

Dedim: Sənə aşiq olan can budu,
Dedi: Sənin eşqin axar bu sudu, 
Dedim: Cavan ömrüm çürüyüb budu, 
Dedi: Əbəs sözdü, əfsanədi bu!

Dedim: Qurbaniyəm yarın adma,
Dedi: Elə sənsən düşən yadına, 
Dedim: Mən ha yandım eşqin oduna, 
Dedi: Şama yanan pərvanədi bu!
Qoşmalar